text:
Ngaba Ubusazi?
Mandulo, kwakufuzisela ntoni ukukrazula kukabani izambatho zakhe?
IZIBHALO zithetha ngeziganeko eziliqela apho abantu bakrazula izambatho zabo. Abany’ abantu namhlanje basenokungasiqondi esi senzo, kodwa yayiyindlela amaYuda awayebonakalisa ngayo ukuphazamiseka, ukuba sentlungwini, ukuhlazeka, umsindo okanye ukuzila.
Ngokomzekelo, xa wafumanisa ukuba icebo lokusindisa uYosefu umninawa wakhe lipatyalakile, uRubhen “wazikrazula izambatho zakhe.” Uyise uYakobi “wazikrazula iingubo zakhe” ecinga ukuba uYosefu uqwengwe sisilwanyana sasendle. (Gen. 37:18-35) Akuva ukuba bonke abantwana bakhe babulewe, uYobhi “wasikrazula isambatho sakhe.” (Yobhi 1:18-20) Omnye umthunywa waya kuMbingeleli omkhulu uEli ‘izambatho zakhe zikrazukile’ eye kumazisa ukuba amaSirayeli oyisiwe edabini, oonyana bakhe ababini babulewe, nokuba ityeya yomnqophiso ithinjiwe. (1 Sam. 4:12-17) Xa uYosiya weva amazwi oMthetho waza waziqonda iimpazamo zabantu bakhe, “wazikrazula izambatho zakhe.”—2 Kum. 22:8-13.
Ngoxa kwakuxoxwa ityala likaYesu, uMbingeleli Omkhulu uKayafa “wakrazula izambatho zakhe zangaphezulu” akuva oko wayesithi kukunyelisa ephazama. (Mat. 26:59-66) Ngokwesiko loorabhi nabani na ove igama likaThixo linyeliswa wayenyanzelekile ukuba akrazule izambatho zakhe. Enye ingcamango yoorabhi eyavela emva kokutshatyalaliswa kwetempile yaseYerusalem yayisithi “nabani na ova igama likaThixo linyeliswa kule mihla akunyanzelekanga ukuba akrazule izambatho zakhe, kungenjalo uya kuphelelwa zizambatho.”
Kakade ke, ukukrazula komntu isambatho sakhe kwakungathethi nto kuThixo, ngaphandle kokuba loo mntu ubuhlungu nyhani. Yiloo nto uYehova waxelela abantu bakhe ukuba ‘bakrazule iintliziyo zabo, kungekhona izambatho zabo, baze babuyele kuye.’—Yow. 2:13.


c: text/html

text:
I-122nd Canton Fair iya kubanjwa kungekudala e-Guangzhou, eChina. Ulungelelwano luya kufakwa zibe zigaba ezintathu, ezichazwe ngezantsi:
Isigaba I: 15th Okthoba ---- 19th Oktoba, 2017
Imveliso: indlela, i-electronics, i-ironware kunye nezinto zokwakha
Isigaba II: I-23rd Oktoba ---- 27th Oktoba, 2017
UMveliso: impahla, izipho kunye nokuhlobisa ikhaya
Isigaba III: 31st Okthoba ---- 4th Nov., 2017
UMveliso: iingubo, iingubo, izicathulo, izibonelelo zeofisi, amayeza kunye nokutya
Idilesi: Inombolo ye-380 Yuejiang Ephakathi, iIshina iThengisa nokuThumela iiHolo zeMiboniso yeeMpahla
Siza kusiya kwisigaba sesithathu; Makhe sijonge ilungiselelo lethu.
Isigaba III:
I-Booth No. 14.4 A12-16, i-B07-11 I-Textile Materials Fair Complex
Ukuba nawe uya kuhamba ngokufanelekileyo, sihlawule nje ukutyelela kuba luzuko olukhulu kuthi. Ukulindela ukuhlangabezana nabo bonke abahlobo baseT Guangzhou.

robotstxt: allowed

filter: keep


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
Kumalathisi ngeyeXhamakazi leSifingo. Uncuthu lwengoma kaDavide.
22 Thixo wam, Thixo wam, undishiyeleni na?+Kutheni na ukude ukuba ungandisindisa,+Kumazwi okugcuma kwam?+
2 Owu Thixo wam, ndiqhubeka ndikubiza emini, kodwa akuphenduli;+Nasebusuku, yaye andithuli.+
3 Kodwa ungcwele,+Uhlala kwiindumiso zakwaSirayeli.+
4 Oobawo babekholose ngawe;+Babekholosile, yaye waqhubeka ubasindisa.+
5 Badanduluka+ kuwe, baza basinda;+Bakholosa ngawe, yaye abazange badane.+
6 Kodwa ke ndingumbungu,+ andingomntu,Ndilungcikivo ebantwini nodelekileyo ebantwini.+
7 Abo bandibonayo, bayandigculela;+Baqhubeka beyivula ibe banzi imilomo yabo, baqhubeka behlunguzela intloko yabo besithi:+
8 “Uzinikele kuYehova.+ Makamsindise!+Makamhlangule, ngenxa yokuba uyoliswa nguye!”+
9 Kuba unguLowo wandikhuphayo esiswini,+Lowo undenza ndikholose ngoxa ndisemabeleni kama.+
10 Ndaphuma esibelekweni ndaphoselwa kuwe;+Kususela esiswini sikama ubunguThixo wam.+
11 Musa ukuba kude nam, ngenxa yokuba ukubandezeleka kukufuphi,+Ngenxa yokuba akakho omnye umncedi.+
12 Maninzi amathole eenkomo aziinkunzi andingqongileyo;+Abanamandla bakwaBhashan bandijikelezile.+
13 Zindivulele imilomo yazo,+Njengengonyama eqwengayo negqumayo.+
14 Ndiphalazwe njengamanzi,+Yaye onke amathambo am ahlukanisiwe.+Intliziyo yam ifana nomthwebeba;+Inyibilikile ngaphakathi kum.+
15 Amandla am omile njengeceba lengqayi,+Nolwimi lwam lunamatheliswe ezintsinini zam;+Yaye wena undibeka eluthulini lokufa.+
16 Kuba ndingqongwe zizinja;+Indibano yabenzi bobubi indivingcele.+Injengengonyama ezandleni nasezinyaweni zam.+
17 Ndingawabala onke amathambo am.+Bona bayakhangela, bayandondela.+
18 Izambatho zam bahlulelana ngazo,+Isinxibo sam benza amaqashiso ngaso.+
19 Kodwa wena, Yehova, musa ukuba kude kum.+Wena ungamandla am,+ khawuleza uze kundinceda.+
20 Wuhlangule kwikrele umphefumlo wam,+Okuphela kwawo kwithupha lenja;+
21 Ndisindise emlonyeni wengonyama,+Nakwiimpondo zenqu umele undiphendule undisindise.+
22 Ndiya kulivakalisa kubazalwana bam+ igama lakho;+Phakathi ebandleni ndiya kukudumisa.+
23 Nina boyika uYehova, mdumiseni!+Nina nonke mbewu kaYakobi, mzukiseni!+Nothuke ngenxa yakhe, nonke nina mbewu kaSirayeli.+
24 Kuba akadelanga+Engazothekanga ngenkxwaleko yoxhwalekileyo;+Ibe ubuso bakhe akabufihlanga kuye,+Yaye xa ekhalela uncedo kuye umvile.+
25 Wena uya kundizukisa ebandleni elikhulu;+Izibhambathiso zam ndiya kuzifezekisa phambi kwabo bamoyikayo.+
26 Abalulamileyo baya kudla banele;+Abo bamfunayo baya kumdumisa uYehova.+Ngamana iintliziyo zenu zingaphila ngonaphakade.+
27 Zonke iziphelo zomhlaba ziya kukhumbula zibuyele kuYehova.+Nazo zonke iintsapho zeentlanga ziya kuqubuda phambi kwakho.+
28 Kuba ubukumkani bobukaYehova,+Yaye ulawula iintlanga.+
29
Bonke abatyebileyo bomhlaba baya kutya baze baqubude;+Phambi kwakhe bonke abo bahlela eluthulini baya kugoba,+Yaye akukho namnye uya kuze awugcine uphila umphefumlo wakhe.+
30 Imbewu iya kumkhonza;+Iya kuvakalisa ngoYehova kwisizukulwana.+
31 Baya kuza baxele ubulungisa bakhe+Kubantu abaza kuzalwa, ukuba nguye owenze oku.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
INdumiso 22
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 5
1 Intanda yam makhe ndiyivumele ingoma yentanda yam, ngesidiliya sayo. Intanda yam ibe inesidiliya endulini echumayo;
2 yasigaba, yawemba amatye, yasityala imidiliya yohlobo, yakha inyango phakathi kwaso, yaxhola kuso umkhombe wokukhongozela iwayini. Yalinda ukuba sivelise iidiliya ezizizo; ke sona savelisa iidiliya ezingezizo.
3 Kaloku ke, bemi baseYerusalem, nani madoda akwaYuda, khanahlule phakathi kwam nesidiliya sam.
4 Kube kusekho ntoni na eyenziwayo esidiliyeni sam, endingayenzanga ke kuso? Kube kungani na ukuba ndikulinde ukuba sivelise iidiliya ezizizo, sisuke sivelise ezingezizo?
5 Kaloku ke makhe ndinazise into endiya kusenza yona isidiliya sam. Ndiza kususa uthango lwaso, sibe lidlelo; ndiya kuluchitha udonga lwaso, sibe yingqushu; ndisijece kuphele.
6 Asiyi kuthenwa, asiyi kuhlakulwa; siya kumila ubobo namakhakakhaka; ndiwawisele umthetho amafu, ukuba angani mvula phezu kwaso.
7 Kuba isidiliya sikaYehova wemikhosi yindlu kaSirayeli; namadoda akwaYuda sisityalo sokumyolisa. Walinda ukuba kubekho okusesikweni, nanku ikukudywida; walinda ukuba kubekho ubulungisa, nanko ikukukhalisa.
8 Yeha, abahlomela indlu kwindlu, abasondeza intsimi kwintsimi, kude kungabikho ndawo, nihlale nedwa phakathi kwelizwe!
9 Ezindlebeni zam uthi uYehova wemikhosi, Inyaniso, izindlu ezininzi ziya kuba ngamanxuwa, ezinkulu, ezintle zingabi namhlali.
10 Kuba ishumi leendima zesidiliya liya kwenza ibhate ibe nye, nehomere yembewu yenze iefa yodwa.
11 Yeha, abavuka kusasa, besukela isiselo esinxilisayo; balibale kude kube lungcwalazi, ide ibatshise iwayini!
12 Ibe luhadi nomrhubhe, ingqongqo nogwali, newayini, emgidini wabo; ke wona umsebenzi kaYehova abawubeki, nezenzo zezandla zakhe abaziboni.
13 Ngako oko abantu bam bayafuduswa bengazi, nabazukileyo kubo baba ngabafo bendlala, ingxokolo yabo itshiswa linxano.
14 Ngako oko elabafileyo lizandisile, lakhame ngokungenamlinganiso; buhlile ubungangamela babo, nengxokozelo yabo, nengxolo yabo, nabadlamkileyo kubo.
15 Bayasibekeka abantu abaphantsi, athotywe amadoda aphakamileyo, athotywe amehlo abazidlayo;
16 ke yena uYehova wemikhosi uyaziphakamisa ngogwebo, azingcwalise uThixo oyiNgcwele ngobulungisa.
17 Kodla iimvana apho, kunge kusedlelweni lazo; abasemathanga badlise emanxuweni ezityebi.
18 Yeha, abatsala ubugwenxa ngeentambo zenkohlakalo, nesono bange basitsala ngomqokozo wenqwelo;
19 abathi, Makasingxamise asikhawulezise isenzo sakhe, ukuze sibone; malisondele lize icebo loyiNgcwele kaSirayeli, ukuze sazi!
20 Yeha, abathi okubi kulungile, okulungileyo kubi; abamisa ubumnyama endaweni yokukhanya, ukukhanya endaweni yobumnyama; abamisa ubukrakra endaweni yobumnandi, ubumnandi endaweni yobukrakra!
21 Yeha, abalumkileyo kwawabo amehlo, abanengqondo kokwabo ukubona!
22 Yeha, abangamagorha okusela iwayini; abangamadoda akrotele ukuphithikeza isiselo esinxilisayo; abagwebela abangendawo, besekeleze isicengo;
23 ubulungisa bamalungisa babususe kuwo!
24 Ngako oko, njengokuba ulwimi lomlilo luzidla iindiza, nesikhotha esomileyo sibohla edangatyeni: kwangokunjalo ingcambu yabo iya kuba njengento evundileyo, nentyantyambo yabo inyuke njengothuli; kuba besilahlile isiyalo sikaYehova wemikhosi, bayigiba intetho yoyiNgcwele kaSirayeli.
25 Ngenxa yoko uyavutha umsindo kaYehova kubantu bakhe; usolule phezu kwabo isandla sakhe, uyababetha; zagungqa iintaba, izidumbu zabo zanjengenkunkuma phakathi kwezitrato. Kuko konke oko, awubuyi umsindo wakhe, isandla sakhe sisolukile.
26 Uzinyusela ibhanile iintlanga zakude, azenzele ikhwelo eziphelweni zehlabathi; nanzo zisiza zikhawuleza ngamendu.
27 Akukho utyhafileyo, akukho ukhubekayo kuzo; azozeli, azilali, umbhinqo wamanqe azo awuthukululeki, umtya weembadada zazo awuqhawuki.
28 Iintolo zazo zitsolile, nezaphetha zazo zonke zityediwe; amanqina amahashe azo kuthiwa anjengeqhwitha, neevili zazo zinjengesaqhwithi. Ukubharhula kwazo kunjengengonyamakazi;
29 zibharhula njengeengonyama ezintsha, zigqume, ziyibambe inyamakazi, zimke nayo, kungabikho uhlangulayo.
30 Zogquma phezu kwabo ngaloo mini, ngathi kukugquma kolwandle; babheke emhlabeni, nanko kumnyama yimbandezelo, nokukhanya kumnyama emafini phezu kwabo.


text:
Iilwimi zaseAfrika
Kukho iilwimi ezingamawaka amabini anekhulu ukuya kumawaka amathathu ezithethwayo zemveli eAfrika kwiilwimi ezininzi eziphambili zeentsapho:
- I-Afro-Asiatic yanwenela kumbindi wesempuma, eMntla Afrika, kwiphondo leAfrika nakwiindawo zaseSahel.
- INilo-Saharan iseSudan naseChad (inyaniso ecalwa umngeni)
- INiger-Congo ibandakanya iNtshona, uMbindi noMzantsi-mpuma Afrika
- IKoe ijolise kwiintkango zaseNamibia naseBotswana.
- IAustronesian eMadagascar.
- IIndo-European kwincam esemazantsi yeliZwekazi.
Kukho iintsapho ezincinane ezininzi kunye nolwimi oluzikhethileyo, neelwimi ezifihlakeleyo ezisaza kufakwa kuluhlu.Ukongeza, iAfrika inentlaninge yentetho yezandla, uninzi lwazo ziilwimi ezikhethekileyo.
Uninzi lwelwimi zaseAfrika zihlatyelwe ikhwelo lokunxibelelana ngaphaya kwemigama imide.
Malunga nekhulu leelwimi zaseAfrika zisetyenziswa kakhulu kuthungelwano lweentlanga ezahlukeneyo. IArabic, Berger, Igbo, Somali, Swahili, Hausa, Amharic, Oromo neYoruba zithethwa lishumi lizigidi zabantu.


text:
Chapter 39
1 Ngelo xesha uMerodaki-bhaladan, unyana kaBhaladan, ukumkani waseBhabheli, wathumela incwadi nomnikelo kuHezekiya; kuba wayevile ukuba ubesifa, wabuya wachacha.
2 Wavuya uHezekiya ngabo, wababonisa indlu yakhe yezinto aziqwebileyo: isilivere, negolide, nobulawu, neoli entle, nendlu yonke yezixhobo zakhe, nento yonke ebikho ebuncwaneni bakhe. Akwabakho nto endlwini yakhe nasekulawuleni kwakhe konke, angababonisanga yona uHezekiya.
3 Waya uIsaya umprofeti kukumkani uHezekiya, wathi kuye, Atheni na la madoda? avele ngaphi na ukuza kuwe? Wathi uHezekiya, Avele ezweni elikude eBhabheli, esiza kum.
4 Wathi ke, Abone ntoni na endlwini yakho? Wathi uHezekiya, Abone into yonke esendlwini yam; akubangakho nto ndingababonisanga yona ebuncwaneni bam.
5 Wathi uIsaya kuHezekiya, Live ke ilizwi likaYehova wemikhosi.
6 Uyabona, kuza imihla, eya kuthi yonke into esendlwini yakho, nento abayiqwebayo ooyihlo, kwada kwayile mini, ithwalelwe eBhabheli, kungasali nto; utsho uYehova.
7 Baya kuthabatha nakoonyana bakho abaya kuphuma kuwe, oya kubazala, babe ngababusi ebhotweni lokumkani waseBhabheli.
8 Wathi uHezekiya kuIsaya, Lilungile ilizwi likaYehova, olithethileyo. Wathi, Inene, kuya kubakho uxolo nozingiso ngeyam imihla.


text:
Duofold ® kolimo Packaging
Duofold idibanisa iimpawu kakhulu ecacileyo, iplastiki ibhokisi-grade kunye paperboard ukuvelisa iphakheji olubonakalayo hlukile ngokwenene. Ukudibanisa ezi substrates ezimbini ayaba kuvumela kuyilo ezithile ezizodwa kakhulu zesakhiwo, lo gama ngokubonelela okuvelayo ezimbili ezibonwayo, textural, nezihlwabisayo.
Soft ndezela ® amanqaku ngqongqo umboniso zingasetyenziswa ukwenza panels ezininzi ibhokisi zeplastiki okanye wenze iifestile ukuba azisongele imigca amanqaku ngeenxa ezininzi, evumela ukubonakala kude kakhulu ukuba eqhelekileyo iibhokisi windowed paperboard. Yiyiphi eyona, avezwa umboniso wongeza ingqibelelo kunye namandla, nokuvumela iifestile elikhulu kunokuba kunokwenzeka usebenzisa window film ezilula.
Kwaye ngenxa yefuthe okukhulu kwithala, nayiphi indibanisela offset, flexo kunye / okanye ushicilelo silkscreen, kunye ngefoyile ye sokunyathela kunye nezinye iimpembelelo ezizodwa ubuciko, linokusetyenziswa nokuba zeplastiki okanye panels paperboard, okanye zombini.


text:
Chapter 55
1 Wenani! Nonke nina ninxaniweyo, yizani emanzini, nabangenamali; yizani, thengani nidle; yizani, thengani iwayini namasi, ningenani, ningenamali.
2 Yini na ukuba nilinganisele imali ngento engesonka, nokuxelenga kwenu ngento engahluthisiyo? Phulaphulani kum ninyameke, nidle okulungileyo, umphefumlo wenu uxhamle ukutyeba.
3 Thobani iindlebe zenu, nize kum; yivani, uphile umphefumlo wenu; ndenze umnqophiso ongunaphakade nani, iinceba zikaDavide ezinyanisekileyo.
4 Yabona, ndimenze ingqina ezizweni, inganga nomwisimethetho ezizweni.
5 Yabona, uya kubiza uhlanga ongalwaziyo, uhlanga olungakwaziyo wena lugidimele kuwe, ngenxa kaYehova uThixo wakho, ngenxa yoyiNgcwele kaSirayeli, kuba ekuhombisile.
6 Funani uYehova esenokufunyanwa; mbizeni esekufuphi.
7 Ongendawo makashiye indlela yakhe, indoda enobutshinga mayishiye iingcinga zayo, ibuyele kuYehova: woba nemfesane kuyo; ibuyele kuThixo wethu ngokuba woxolela ngokukhulu.
8 Kuba iingcinga zam asizizo iingcinga zenu, neendlela zenu asizizo iindlela zam, utsho uYehova.
9 Inene, njengokuba izulu liwuphakamele umhlaba, ngokunjalo iindlela zam ziziphakamele iindlela zenu, neengcinga zam ziziphakamele iingcinga zenu.
10 Kuba, njengokuba kusihla imvula nekhephu ezulwini, ingabuyeli kulo ingathanga iwunyakamise umhlaba uvunde, iwuhlumise, iwenze untshule, imnike imbewu umhlwayeli, imnike isonka odlayo:
11 liya kuba njalo ilizwi lam eliphuma emlonyeni wam; aliyi kubuyela kum lilambatha, lingakwenzanga endikuthandayo, lingakuphumelelisanga oko ndilithumela kuko.
12 Kuba niya kuphuma ninovuyo, nithundezwe ninoxolo. Iintaba neenduli ziya kugqabhuka zimemelele phambi kwenu, imithi yasendle ibethe izandla.
13 Esikhundleni somqaqoba kuya kuphuma imisedare, esikhundleni serhawu kuya kunyuka imimirtile; oko kube ligama kuYehova, nomqondiso ongunaphakade ongayi kunqanyulwa.


text:
Chapter 7
1 Kwathi ngomnyaka wesine kaDariyo ukumkani, kwafika ilizwi likaYehova kuZekariya ngosuku lwesine lwenyanga yesithoba, enguKisilevu.
2 IBheteli ke yathuma ooSharetsere noRegem-meleki nabantu bakhe, ukuba bambongoze uYehova,
3 bathethe kubabingeleli ababesendlwini kaYehova wemikhosi, nakubaprofeti, bathi, Ndilile na, ndizile na ngenyanga yesihlanu, njengoko ndisendenze ngako le minyaka ingaka?
4 Kwafika ilizwi likaYehova wemikhosi kum, lisithi,
5 Thetha kubantu bonke belizwe eli, nakubabingeleli, uthi, Oko benizila ukudla, nilila, ngenyanga yesihlanu nangeyesixhenxe, iminyaka ke engamashumi asixhenxe, ukuzila oko benizilela mna na?
6 Xa benisidla naxa benisela, bekungadli nina na, bekungaseli nina na?
7 Beningafanele kuwenza yini na amazwi, abewamemeza uYehova ngabaprofeti bamandulo, oko ibimiwe ichulumachile iYerusalem, kwanemizi yayo engeenxa zonke kuyo, naoko belimiwe elasezantsi nelasesithabazi?
8 Kwafika ilizwi likaYehova kuZekariya, lisithi,
9 Utshilo uYehova wemikhosi ukuthi, Gwebani ngesigwebo senyaniso, nenze inceba nemfesane elowo kumzalwana wakhe.
10 Musani ukubacudisa abahlolokazi, neenkedama, nabasemzini, namahlwempu; musani ukucinga bubi entliziyweni yenu ngendoda engumzalwana wenu.
11 Abavumanga ke ukubaza indlebe; balirhola igxalaba elinjubaqa, bazithi nkqi iindlebe zabo, abeva.
12 Intliziyo yabo bayenza idayiman, ukuba bangawuvi umyalelo namazwi, abewathumela uYehova wemikhosi ngomoya wakhe, ngabaprofeti bamandulo; kwabakho ke uburhalarhume obukhulu obuvela kuYehova wemikhosi.
13 Kuya kuthi ke, njengoko ebememeza bengeva, benjenjalo ukumemeza, utsho uYehova wemikhosi, ndingevi.
14 Ndiya kubachithachithela ezintlangeni zonke ababengazazi; kube senkangala elizweni emva kwabo, kungacandi mntu, kungabuyi mntu; balenze ke ilizwe elinqwenelekayo kube senkangala kulo.


text:
1
Wandula uYoshuwa ukuwabiza amaRubhen, namaGadi, nesiqingatha sesizwe sakwaManase, wathi kuwo,
2
Nikugcinile konke, uMoses umkhonzi kaYehova abeniwisele ngako umthetho, naliphulaphula izwi lam ezintweni zonke endiniwisele umthetho ngazo.
3
Anibashiyanga abazalwana benu ezi mini zininzi unanamhla; ke nisigcinile isigxina somthetho kaYehova uThixo wenu.
4
Kaloku uYehova, uThixo wenu, ubaphumzile abazalwana benu, njengoko wathethayo kubo. Kaloku ke jikani, niye ezintenteni zenu, ezweni lelifa lenu, abeninike lona uMoses, umkhonzi kaYehova, phesheya kweYordan.
5
Kodwa gcinani kunene ukuba niwenze umthetho nomyalelo awaniwiselayo uMoses, umkhonzi kaYehova, wokuba nimthande uYehova uThixo wenu, nihambe ngeendlela zakhe zonke, niyigcine imithetho yakhe, ninamathele kuye, nimkhonze ngentliziyo yenu yonke, nangomphefumlo wenu wonke.
6
Wabasikelela uYoshuwa, wabandulula; baya ezintenteni zabo.
7
UMoses ebesinikile ilifa isiqingatha sesizwe sakwaManase eBhashan; esinye isiqingatha saso uYoshuwa wasinika kunye nabazalwana baso nganeno kweYordan, ngasentshonalanga. Kananjalo xenikweni uYoshuwa wasindululela ezintenteni zaso, wasisikelela naso.
8
Wathi kuso, Buyelani ezintenteni zenu, ninobutyebi obukhulu, ninengqwebo eninzi kunene, nesilivere, negolide, nobhedu, nesinyiti, neengubo ezininzi kunene. Yabelanani nabazalwana benu ngamaxhoba eentshaba zenu.
9
Babuya ke oonyana bakaRubhen, noonyana bakaGadi, nesiqingatha sesizwe soonyana bakaManase, besuka koonyana bakaSirayeli eShilo esezweni lakwaKanan, ukuba baye ezweni laseGiliyadi, ezweni lelifa labo, ababelizuzile ngokomlomo kaYehova ngesandla sikaMoses.
10
Bafika emimandleni yaseYordan, esezweni lakwaKanan. Oonyana bakaRubhen, noonyana bakaGadi, nesiqingatha sesizwe sakwaManase bakha khona isibingelelo ngaseYordan, isibingelelo esikhulu, esibonakalayo.
11
Beva ke oonyana bakaSirayeli, kusithiwa, Yabonani, oonyana bakaRubhen, noonyana bakaGadi, nesiqingatha sesizwe sakwaManase, bakhe isibingelelo malunga nelizwe lakwaKanan, emimandleni yaseYordan, ngecala elingaphesheya koonyana bakaSirayeli.
12
Beva ke oonyana bakaSirayeli, balibizela ndawonye lonke ibandla loonyana bakaSirayeli eShilo, ukuba kunyukwe kuyiwe kubo, kuliwe nabo.
13
Oonyana bakaSirayeli bathuma uPinehasi, unyana kaElazare umbingeleli, koonyana bakaRubhen, nakoonyana bakaGadi, nakwisiqingatha sesizwe sakwaManase,
14
elizweni laseGiliyadi, enezikhulu ezilishumi, sasinye isikhulu, sasinye isikhulu endlwini yooyise ezizweni zonke zakwaSirayeli, zingamadoda aziintloko zezindlu zooyise emawakeni akwaSirayeli.
15
Baya ke koonyana bakaRubhen, nakoonyana bakaGadi, nakwisiqingatha sesizwe sakwaManase, ezweni laseGiliyadi;
16
bathetha kubo, besithi, Litsho lonke ibandla likaYehova, ukuthi, Bubumenemene buni na obu nimeneza ngabo kuThixo kaSirayeli, nibuya nje namhla ekumlandeleni uYehova, ngokuzakhela isibingelelo, ukuba nigwilike kuYehova namhla?
17
Yinto encinane na kuthi ubugwenxa bukaPehore, esingekazihlambululi kubo unanamhla, saza isibetho saba sebandleni likaYehova,
18
nina nibuya nje namhla ekumlandeleni uYehova? Kothi, nigwilike kuYehova nina namhla, ngomso abe noburhalarhume yena kwibandla lonke lakwaSirayeli.
19
Inene, ukuba nithi liyinqambi ilizwe lelifa lenu, welani nize ezweni lelifa likaYehova, apho umnquba kaYehova ukhona, nime phakathi kwethu. Ke musani ukugwilika kuYehova, musani ukugwilika kuthi ngokuzakhela isibingelelo esingesiso isibingelelo sikaYehova uThixo wethu.
20
Akamenezanga yini na uAkan, unyana kaZera, ngobumenemene entweni esingelwe phantsi, kwaza kwabakho uburhalarhume phezu kwebandla lonke lamaSirayeli? Loo mntu mnye akatshabalalanga yedwa ngobugwenxa bakhe.
21
Baphendula oonyana bakaRubhen, noonyana bakaGadi, nesiqingatha sesizwe soonyana bakaManase, bathetha neentloko zamawaka akwaSirayeli, bathi,
22
UThixo, uThixo uYehova, uThixo, uThixo uYehova, uyazi, amaSirayeli ayakwazi, ukuba oko kwenziwe ngokugwilika na, nangokumeneza kuYehova.
23
Uze ungasisindisi namhlanje, ukuba sizakhele isibingelelo sokusibuyisa ekulandeleni uYehova, nokuba sinyusa phezu kwaso idini elinyukayo, nomnikelo wokudla, nokuba senzele phezu kwaso imibingelelo yoxolo: uYehova ngokwakhe makakubuze oko.
24
Inene, siyenze le nto ngesithukuthezi, ngethuba lokuthi, Ngexesha elizayo bothi oonyana benu koonyana bethu, Yintoni na enani noYehova, uThixo kaSirayeli?
25
UYehova umise umda oyiYordan phakathi kwethu nani, nyana bakaRubhen, nyana bakaGadi; aninasabelo kuYehova nina: oonyana benu benze ukuba oonyana bethu bayeke ukumoyika uYehova.
26
Sithe ke, Makhe sizenzele, sizakhele isibingelelo, singesadini linyukayo, singesambingelelo;
27
sibe lingqina phakathi kwethu nani, naphakathi kwezizukulwana zethu emva kwethu, ukuba sisebenze umsebenzi kaYehova phambi kwakhe ngamadini ethu anyukayo, nangemibingelelo yethu, nangemibingelelo yethu yoxolo; ukuze bangatsho oonyana benu ngexesha elizayo koonyana bethu, ukuthi, Aninasabelo kuYehova nina.
28
Sathi ke, Kothi, xa bathe batsho kuthi, nakwizizukulwana zethu ngexesha elizayo, sibe nako ukuthi Khangelani imfano yesibingelelo sikaYehova abayenzayo oobawo, ingeyadini linyukayo, ingeyambingelelo, ilingqina phakathi kwethu nani.
29
Makube le kuthi ngenxa yakhe ukuba sigwilike kuYehova, sibuye namhla ekumlandeleni uYehova, silakhele isibingelelo idini elinyukayo, nomnikelo wokudla, nombingelelo, esingesiso isibingelelo sikaYehova uThixo wethu, esiphambi komnquba wakhe.
30
Amazwi abawathethayo oonyana bakaRubhen, noonyana bakaGadi, noonyana bakaManase, waweva uPinehasi umbingeleli, nezikhulu zebandla, neentloko zamawaka akwaSirayeli ezazinaye, alunga emehlweni abo.
31
Wathi ke uPinehasi unyana kaElazare, umbingeleli, koonyana bakaRubhen, nakoonyana bakaGadi, nakoonyana bakaManase, Namhla siyazi ukuba uYehova uphakathi kwethu, ngokuba ningabenzanga obo bumenemene kuYehova. Ngale nto nibahlangule oonyana bakaSirayeli esandleni sikaYehova.
32
Wabuya ke uPinehasi unyana kaElazare, umbingeleli, nezikhulu ezo, koonyana bakaRubhen, nakoonyana bakaGadi, ezweni laseGiliyadi; beza ezweni lakwaKanan, koonyana bakaSirayeli, bebabuyisela ilizwi.
33
Ilizwi elo lalunga emehlweni oonyana bakaSirayeli. Oonyana bakaSirayeli bambonga uThixo, ababa sathetha ngokunyuka baye kubo ngobumpi, balitshabalalise ilizwe abahleli kulo oonyana bakaRubhen noonyana bakaGadi.
34
Oonyana bakaRubhen noonyana bakaGadi basibiza isibingelelo ngokuthi, Lingqina phakathi kwethu ukuba uYehova unguye uThixo.


text:
Chapter 6
1 Endithi ngoko, masithi, siyeka elengqalo ilizwi elithetha ngoKristu, siqhubele kwelokukhula; singabuyi siseke ngeloguquko emisebenzini efileyo, nokukholwa kuThixo,
2 ngelemfundiso yeembhaptizo, neyokubekwa izandla, neyovuko lwabafileyo, neyogwebo olungunaphakade.
3 Oko ke sokwenza, ukuba angaba uthe uThixo wavuma.
4 Kuba abo bakha bakhanyiselwa, basiva isipho sasemazulwini, baba ngamadlelana ngoMoya oyiNgcwele,
5 bayiva incasa yelizwi elihle likaThixo, kwanamandla ephakade eliza kubakho,
6 baza babuya bakreqa: akunakwenzeka ukuba babuye bahlaziyelwe enguqukweni; ekubeni bephinda ukuzibethelelela emnqamlezweni uNyana kaThixo, bamhlaze ekuhleni.
7 Kuba umhlaba lo, uyiselayo imvula eza futhi phezu kwawo, uvelise imifuno elungele bona abo ulinywa nokulinywa ngenxa yabo, wamkela intsikelelo kuThixo;
8 ke, othi uvelise imithana enameva neenkunzane, awunto yanto, ukufuphi nengqalekiso; esiphelo sisa ekutshisweni.
9 Ke ngani nina, zintanda, sikholose ngelokuthi, nineendawo ezilungileyo kunezo, iindawo eziyelelene nosindiso, nakuba sisenjenje ukuthetha;
10 kuba akanantswela-bulungisa uThixo, ukude awulibale umsebenzi wenu, nomzamo wothando enalubonakalalisa kulo igama lakhe, nabalungiselelayo nje abangcwele, nisamana nibalungiselela.
11 Sinqwenela ke, ukuba ulowo kuni alubonakalalise kwaolo lukhuthalo, asingise kwinzaliseko yethemba, ade ase ekupheleni, ukuze ningabi ngababuthuntu;
12 ke nibe ngabaxelisa abo bathi, ngokholo nangokunyamezela, bawadla ilifa amadinga.
13 Kuba wathi uThixo, akumbeka ngedinga uAbraham, ekubeni bekungekho namnye umkhulu kunaye angamfungayo, wazifunga yena,
14 esithi, Inene, ndiya kuthi, ndisikelela, ndikusikelele; ndithi, ndisandisa, ndikwandise.
15 Waza ngokunjalo, enokunyamezela, walifumanisa idinga.
16 Kuba abantu okunene bafunga lowo umkhulu kubo, sithi kubo isifungo siphelise yonke impikiswano, sise engqinisekweni.
17 Uthe ngoko uThixo, enga angathi ngokukhona kugqithiseleyo akubonakalalise kwiindlalifa zedinga ukungaguquleki kwecebo lakhe, wasuka walamla ngesifungo;
18 ukuze kuthi, ngezinto ezimbini ezingenakuguquleka, angenako ukuxoka ngazo uThixo, sithi thina, basindileyo, sabamba ithemba elibekwe phambi kwethu, sibe novuselelo olunamandla;
19 ithemba ke esinalo ngokweankile yomphefumlo, linqabile, likwaqinile, lingena liye ngaphaya kwesikhuselo;
20 apho umanduleli uYesu wangena khona ngenxa yethu, ethe, ngokohlobo lukaMelkitsedeke, waba ngumbingeleli omkhulu osa ephakadeni.


text:
Abantu Abaselula Bayabuza
Ndinokuhlangabezana Njani Noxinezeleko?
Uxinezeleke kangakanani?
Uxinezeleko? Andazi nokuba yintoni leyo
Lusanyamezeleka
Lungxamele ukundongamela
Andisakwazi nokuthini
UKUHLANGABEZANA noxinezeleko kufana nokutsala icontainer enzima yokuthutha impahla. Kunokuba lula kwilori enkulu ukuyitsala iyise naphi na. Kodwa yona imoto ayinakukwazi. Injini yemoto ingonakala nokuba iyitsale umganyana omfutshane. Oku kunokuba njalo nangeyakho “injini” xa uxinezeleke ngokugqithiseleyo.
Ngaba likho ithemba xa kunjalo? Ewe! Ukuze injini yakho inganikezeli kufuneka uphungule umthwalo okanye ufumane injini enamandla. Enyanisweni, unokuzenza zombini. Masibone indlela onokukwenza ngayo.
Ziphungulele Umthwalo
INGXAKI: Ukuzingxixha.
“Ndiye ndicelwe ngumntu ukuba ndimenzele into okanye siye kuzonwabisa xa kanye kukho izinto endimele ndizenze. Andikwazi kuthi hayi umthetho wam.”—UKarina. *
ISICOMBULULO: Zifundise ukuthi hayi.
IBhayibhile ithi: “Bunabathozamileyo ubulumko.” (IMizekeliso 11:2) Ukuthozama, okanye ukuyamkela into yokuba unazo iintsilelo, kukunceda ukwazi ukuthi hayi xa ubona ukuba umthwalo uza kuba ngaphaya kwamandla akho.
Kakade ke, akunakusoloko ukwazi ukwala—umzekelo, njengaxa abazali bakho bekukhumbuza ngemisebenzi yasekhaya omele uyenze! Kodwa xa uvumela wonk’ umntu akwenze isifologu, uya kude unikezele. Nkqu nezona lori zinkulu uyalinganiselwa umthwalo wazo.
Icebiso: Ukuba kunzima ukwala kwangoko, zama ukuthi, “Ndicela ukubuyela kuwe.” Ngaphambi kokuphendula, zibuze oku, ‘Ngaba ndiza kuba nalo ixesha namandla okwenza oku?’
INGXAKI: Ukubekel’ amangomso.
“Xa umsebenzi unzima, ndiye ndiwuyeke ulinde. Emva koko ndiye ndixhalatyiswe yinto yokuba ndimele ndiwenze. Ndithi ndiwenza kube sekufuneka ndiwuleqe, loo nto indenza ndixinezeleke.”—USerena.
ISICOMBULULO: Wuqale—kwanokuba akuwugqibi ngoku.
IBhayibhile ithi: “Musani ukutshivela emsebenzini wenu.” (Roma 12:11) Ukujamelana nomsebenzi onzima ngokwakho kunzima, ngoko kutheni uzongezela umthwalo ngokuwubekel’ amangomso? Loo nto iwenza ufumbe umsebenzi!
Ukuvuselela umdla, zenzele uludwe lwezinto omele uzenze. Wucalucalule wenze lowo unokukwazi ukuwenza. Ibhinqa eliselula uCarol uthi: “Ndithanda ukuzenzela uludwe. Ndiye ndibhale ezo ndingathandi kuzenza kuqala, xa zona ndizigqibile utsho ube lula umsebenzi wam. Uthi usiya ekupheleni kube sekusele ezo zinto kumnandi ukuzenza kuphela!”
Icebiso: Ukuba kunzima ukuqalisa umsebenzi, zibekele ixesha lokuwenza imizuzu eli-10 okanye eli-15 ube sele uqalisa kwangoko. Liya kuthi liphela elo xesha ube umsebenzi wakho sele uwugabhule ngemizuzu eli-10 okanye eli-15. Xa sele uqalile, usenokumangaliswa yindlela ekulula ngayo ukwenza omnye.
Gcina igumbi lakho licocekile! Xa kunzima ukufumana umsebenzi wesikolo owenzelwa ekhaya okanye impahla ecocekileyo oza kuyinxiba ngenxa yokuthi saa kwezinto, oko kunyusa uxinezeleko. Ukuze kungabi nzima ekuseni, zibekele imizuzu emihlanu yokuqoqosha rhoqo ngaphambi kokuba ulale
Fumana “Injini” Enamandla
Wunyamekele umzimba wakho.
Iingcali ziyavumelana ekubeni ukutya okusempilweni, ukuzilolonga rhoqo nokulala ngokwaneleyo kunokukunceda wenze izinto ezingakumbi. * Ungakhathazeki—ukunyamekela umzimba akukho nzima kangako. Kufuneka nje izinto ezilula nezimbalwa. Ngokomzekelo ukulala. Zama oku.
Lala ngokwaneleyo. Zibekele ixesha elifanayo lokulala nelokuvuka, ubuncinane kwiintsuku zokuya esikolweni okanye emsebenzini.
Nciphisa izinto ozenza ngaphambi kokuya kulala. Sukuzilolonga kwiyure ezintathu ngaphambi kokuba ulale yaye ukuphephe ukutya nekofu xa uza kulala.
Xa uza kulala, zama ukuba kungakhanyi kwigumbi lakho, kuzole, uze uphumle kamnandi.
Nxibelelana nabanye.
Cela amacebiso kubazali okanye abahlobo. Ngaba kuluncedo ngokwenene oko? Kuluncedo, kuba uhlolisiso lubonisa ukuba xa uxhaswa ngokwemvakalelo ayancipha amathuba abangela uxinezeleko kwintliziyo, imithambo, nenkqubo yokuzikhusela yomzimba.
La macebiso avumelana neBhayibhile xa isithi: “Inyameko yokuxhalaba esentliziyweni yendoda iya kuyibangela ukuba iqubude, kodwa ilizwi elilungileyo liyenza ibe nemihlali.” (IMizekeliso 12:25) Xa “inyameko yokuxhalaba” ikwenza ube buthathaka, abahlobo bokwenene banokukunceda ‘ngelizwi elilungileyo’ lokhuthazo.
Ngaba usalufuna uncedo lokuhlangabezana noxinezeleko? Khangela ezi zahluko kwincwadi ethi Abantu Abaselula Bayabuza—Iimpendulo Eziluncedo, Umqulu 1 nowesi-2, epapashwe ngamaNgqina kaYehova.
UMQULU 1
Isahluko 18: Ndinokuhlangabezana Njani Noxinezeleko Lwasesikolweni?
Isahluko 21: Ndinokulisebenzisa Njani Ixesha Lam Ngobulumko?
UMQULU 2
Isahluko 26: Ndinokuyilawula Njani Indlela Endivakalelwa Ngayo?
Isahluko 27: Kutheni Ndisoloko Ndifuna Ukwenza Izinto Ngokugqibeleleyo?
^ isiqe. 12 Amanye amagama atshintshiwe.
^ isiqe. 24 Ukuze ufumane amacebiso endlela yokutya nokuzilolonga, funda isahluko 10 sencwadi ethi Abantu Abaselula Bayabuza—Iimpendulo Eziluncedo, Umqulu 1, epapashwe ngamaNgqina kaYehova.
KUTHENI UNGABUZI ABAZALI BAKHO?
Luxinezeleko olunjani enijamelana nalo ebomini? Nenza njani ukuze nihlangabezane nalo?


text:
Bantu bakaThixo endibathandayo
+ Sitembele
Abantu boVuko
UKrestu yena uvukile kwabafileyo wabayintlahlela yabalel' kufa, haleluya.
Ndinethemba lokokuba ixesha leLent libeyintsikelelo kuni nanjengokuba ngoku sibingelela isidlo sePasika esisihlaziyela ubukhonzi bethu. UlweSine lomYolelo lusisikhumbuzo
sokumiselwa koMthendeleko oNgcwele otywinelwe egazini likaKrestu owaba sisigculelo ngenxa yosindiso lwethu.
Kum iPasika ayisosiganeko selaa xesha qha. Ngalo lonke ixesha sisenza umthendeleko sibingelela iPasika yeNkosi; yiyo loo nto sivakalisa mihla yonke imfihlakalo yokholo lwethu xa sisithi :
" UKrestu ufile
UKrestu uvukile
UKrestu uyakubuya eze"
Ndibhekisa kuthi sonke ndisithi masiphile iPasika ngobomi bethu. Kuyimfuneko ukuba ngako konke esikuko ukuba bufe ubuthina size sivuke sikuKrestu ngamandla kaMoya oyiNgcwele khon'ukuze simsebenzele simphilele. IPasika icela umngeni wokokuba kungabikho bani ucinga ngaye yedwa, kuyafuneka ukuba sicinge nangabanye abantu njengoYesu owabubeka bucala, ngathi ubulibele, ubuthixo bakhe, wathabatha ubuntu bethu esibuyisela kolwaa zuko lwethu lokuqala njengabantwana bakaThixo.
Intliziyo kaYesu iyachulumanca xa sisenza intando yakhe kuphela. Nibe nePasika esikelelekileyo ngamana noThixo wanisikelela.
Owenu onithandayo kuKrestu.


text:
1:1 UYuda, umkhonzi kaYesu Kristu, umzalwana ke kaYakobi, ubhalela abangcwalisiweyo bekuThixo uYise, begcinelwe uYesu Kristu, bengababiziweyo:
1:2 uthi, Makwandiswe kuni inceba noxolo nothando.
1:3 Zintanda, ndikukhuthalele ngenyameko yonke nje ukunibhalela ngalo usindiso esidlelana ngalo, kwafuneka ukuba ndinibhalele, ndinivuselele, ukuba niluzamele ukholo abalunikelwayo kwakanye abangcwele.
1:4 Kuba kuthwethwe bantu bathile; abo babebalulelwe ngenxa engaphambili kolo lugwebo, abangahloneli Thixo, belujikela eburheletyweni ubabalo lukaThixo wethu, bemkhanyela okuphela koMnini-nto-zonke, uThixo wethu, iNkosi yethu uYesu Kristu.
1:5 Ndinga ke ndinganikhumbuza, nangona nikwazi oku kakade, ukuba iNkosi, yakuba ibasindisile abantu emhlabeni waseYiputa, yathi ngokwesibini yabatshabalalisa abo bangakholwanga.
1:6 Kananjalo izithunywa zezulu, ezo zazingalugcinanga ulawulo lwazo, zesuka zalishiya ikhaya lazo, izigcinele umgwebo womhla omkhulu ngemixokelelwane engunaphakade, phantsi kwesithokothoko.
1:7 Njengokuba iSodom neGomora, nayo imizi engakuyo, yenza kakhulu umbulo ngohlobo olufana nolwazo ezo, imka ilandela nyama yimbi, ibekwe ekuhleni ukuba ibe ngumqondiso, iviswa ubetho lomlilo ongunaphakade.
1:8 Kwangokunjalo nabo aba baphuphayo badyobha inyama, batshitshise ubukhosi, banyelise izikhakhamela.
1:9 Kanti yena uMikayeli, isiphatha-zithunywa zezulu, oko wayebambene naye uMtyholi, bebangisana ngawo umzimba kaMoses, akabanga nabuganga bakumzisela mgwebo wakunyelisa; wesuka wathi, INkosi mayikukhalimele.
1:10 Ke bona aba okunene izinto zonke abangazaziyo bayazinyelisa; kodwa izinto zonke abazaziyo kakuhle ngemvelo, njengezinto eziphilileyo ezingenangqondo, bayazonakalisa ngazo ezo.
1:11 Yeha ke bona! Ngokuba bahamba ngendlela kaKayin; bakhukuliswa lulahlekiso lukaBhileham ngenxa yomvuzo; batshabalala ephikeni likaKora.
1:12 Aba zizixhobo zamatye aselwandle ezidlweni zenu zothando, bezingxala ukudla nani, bezidlisa okwabo ngokungenakoyika. Bangamafu angenamanzi, aqhutywaqhutywa yimimoya; bayimithi evuthulukileyo, engenaziqhamo, efe kabini, enyothulwe iingcambu;
1:13 bangamaza alwayo olwandle, elephuza awawo amahlazo; baziinkwenkwezi eziphalaphalayo, begcinelwe isithokothoko sobumnyama ngonaphakade.
1:14 Waprofeta ke nangabo uEnoki, owesixhenxe ukususela kuAdam, esithi, Yabonani, yeza iNkosi namawakawaka abangcwele bayo,
1:15 ukuba ibagwebe bonke, ibohlwaye bonke abangahloneli Thixo kubo, ngenxa yemisebenzi yabo yonke yokungahloneli Thixo, abayenze bengahloneli Thixo, nangenxa yazo zonke izinto ezilukhuni, ababezithethile ngayo aboni abangahloneli Thixo.
1:16 Aba ngabakrokri abasolayo, behamba ngokweenkanuko zabo, umlomo wabo uthetha iindumbisa zamazwi, bencoma ubuso bomntu ngenxa yenzuzo.
1:17 Ke nina, zintanda, wakhumbuleni amazwi abethethwe ngenxa engaphambili ngabo abapostile beNkosi yethu uYesu Kristu.
1:18 Ngokuba babesithi kuni, Kuya kubakho abagxeki ngexesha lokugqibela, behamba ngokwezabo iinkanuko zokungahloneli Thixo.
1:19 Aba ngabazahlukanisayo, bengabemvelo, uMoya bengenaye.
1:20 Ke nina, zintanda, zakheni elukholweni lwenu olungcwele kanye, nithandaza nikuMoya oyiNgcwele.
1:21 Hlalani nihleli eluthandweni lukaThixo, niyilinde inceba yeNkosi yethu uYesu Kristu, kuse ebomini obungunaphakade.
1:22 Inxenye okunene yenzeleni inceba, nicalula;
1:23 kodwa inxenye yisindiseni nizoyikela, nibaphanga emlilweni, niyithiya nengubo edyojiweyo yinyama.
1:24 Kulowo ke unako ukunilondoloza ningabi nakukhubeka, nokunimisa phambi kobuqaqawuli bakhe ningenabala, nigcoba:
1:25 kuThixo olumkileyo yedwa, uMsindisi wethu, makubekho uzuko nobukhulu, amandla negunya, nangoku, kude kuse nasemaphakadeni onke. Amen.


text:
FarmVille Isivuno Tshintsha cheats Hack Isixhobo
The FarmVille entsha eyoyikekayo! Ukuba kudlalwa phambi FarmVille, siqinisekile ukuba uyakuthanda olu guqulelo ezintsha. Morehacks uneendaba ezimnandi kakhulu bonke abafuna hack FarmVille Harvest Swap. A software entsha yenziwe liqela imigewu. nale FarmVille Isivuno Tshintsha cheats Hack Isixhobo uya kuba amandla ukuqhawula lo mdlalo ilula kakhulu kwaye 100% kukhuseleke. Le software Kulula kakhulu ukuba ukusebenzisa kuba nto musa ezifuna ingcambu okanye Jailbreak. umxokozelo nje kwaye usebenzise. FarmVille Isivuno Tshintsha cheats Hack Isixhobo ifumaneka iinguqulelo ezintathu: PC, Android kunye iOS. The Android / iOS bookmark kunokulayishwa ezantsi kwaye kusetyenziswa ngqo kwisixhobo sakho. Yoguqulelo PC unayo yonke imiyalelo apha ngezantsi.
How to hack FarmVille Harvest Swap (PC)
- umxokozelo le FarmVille Isivuno Tshintsha Hack
- Caphula uguqulelo PC (.izembe)
- Ukuqhagamshela ifowuni yakho kwi-PC
- Khetha OS yakho (Android / iOS) kwaye nqakraza kwi ubhaqo iqhosha Device
- Khetha zini ufuna ukusebenzisa
- Sebenzisa iindlela zokhuseleko: Proxy kwaye Anti Ban Iplagi (Ibaluleke kakhulu)
- Nqakraza iqhosha Hack
- Musa ukuvala inkqubo de inkqubo yimfumba lugqityiwe
- Khulula ifowuni kwaye uqale umdlalo
FarmVille Isivuno Tshintsha cheats Hack Isixhobo yinkqubo luncedo kakhulu. Kuba kulula kakhulu ukuba ukusebenzisa, umntu unako ukuba cheats for FarmVille Harvest Swap! Ngesi sixhobo yimfumba unokuba iinkozo unlimited ngomdlalo wakho. ngokunjalo, esi sixhobo ukunika iidayimani unlimited 100% khulula, nje ononqakrazo olumbalwa. Auto-Phinda Ubomi Kwakhona ayiveli le software. Ukuba ufuna ukudlala lo mdlalo continously, sebenzisa nje olu khetho kwaye kuya kufuneka ubomi unlimited. Unako ukuthenga zonke ezi mpawu everytime usebenzisa kwiintengiso kwi-app, or you can use this FarmVille Isivuno Tshintsha cheats Hack Isixhobo ukufumana kwabo everytime ivideo ofuna.
Le yimfumba ivavanywe liqela lethu yaye yasebenza kakuhle. Ezantsi ungabona ubungqina:


text:
Ukuchithwa kweyona nto ayikho enye imbono. Kuye kwaba khona ixesha elide, kwaye lithetha ngokubaluleka kwe-Western frugality. Ukugqithiswa kwangena njani?
Ixabiso lokuhlawula lixabiso elikhulu kunoma yimuphi umbutho. Ekubeni iUnited States yaqala ukuhlangabezana nophuhliso lwezezimali, ukulindela ukunethezeka kwansuku zonke kwaqala ukukhula ngokukhawuleza. Namhlanje, phantse zonke iinkampani eziphumelelayo zisebenzisa abasebenzi abangaphandle. Ukuphuculwa kweWebhu kuyafana ngendlela efana nale ndlela ilandela isicwangciso esifanayo.
3 Izizathu zokufumana ukuSebenza kweeNjini zoPhando
Ngaphambi kokuba ukhethe ukukhupha i-injini yakho yokwenza uphando, kubalulekile ukulinganisa iprojekthi.
Ukukhishwa kwewebhu kunqunyana nokugqithiswa kwesintu. Ngenxa yokuba lewebhu yinkqubo yomhlaba wonke, unakho ngaphandle komzamo onokufumana ulwazi olufunekayo kumcimbi wemizuzwana. Xa ukhetha ukuphuma kwe-injini ye-injini yokukhangela, ubunako bokungahambelani kwexabiso buncitshiswa kakhulu.
Lapha, indleko yolawulo ibonisa uhlobo lomsebenzi. Iibutho ezivela kwiintlanga eziphuhlisayo ziya kuba nethuba lokunika isaphulelo ngenxa yokungafani nokulindela ukunethezeka kwansuku zonke.
Njengoko ndacacisile, ukhetho olukhethekileyo kuwe ukusebenzisa ubuchule bentlangano engcono. Nangona kunjalo, inxalenye enkulu yabemi abemi ayinayo imali eninzi yokumisela inxaxheba. Ngenxa yokuntuleka kwemali, bathambekele ekwenzeni ukukhangela injini yokukhangela kwingozi yabo.
- Iingcinga ezinkulu Zithatha ixesha elide
Ngokungafani nezinye iindlela ezizodwa, yinkqubo echitha ixesha. Intshukumo nganye yewebhu kufuneka ibe neofisi eyahlukileyo, eyokulawula kuphela lolu hlobo lweentengiso. Ukuphunyezwa kokunikezelwa kweenkonzo ze-SEO kuthatha ixesha, kodwa kuyafaneleka.
Abantu abaninzi bakhetha ukuqala ukuphuculwa kwewebhusayithi kwintsebenziswano ekuqwalaseleni ukuba kuyilungiselelo elide elide lokukhangela. Kukho nawuphi na, umxholo wekheshi uhlala.
Ngaba kukho naziphi na iingxaki zokuSebenzisa ii-SEO?
Njengoko bethetha, akukho luhlaza olungenawo ameva alo. Ukuxhatshazwa ngokubhekiselele kwintlangano yintsimo kuphela enokujamelana nayo xa usebenzisa i-SEO yakho. Mhlawumbi, lixesha lokuphuma ngaphandle kwe-injini yakho yokukhangela.


text:
Chapter 3
1 Ukuba ngoko navuswa kunye noKristu, funani izinto zaphezulu, apho akhona uKristu, ehleli ngasekunene kukaThixo.
2 Nyamekelani izinto zaphezulu, zingabi zezasemhlabeni.
3 Kuba nafayo, baye ubomi benu bufihlakele ndawonye noKristu kuye uThixo.
4 Xa athe wabonakalaliswa uKristu, obubomi bethu, ngelo xesha niya kubonakalaliswa nani, ninaye ebuqaqawulini.
5 Bhubhisani ngoko amalungu enu asemhlabeni: umbulo, ukungcola, ukuthabatheka okuhlazisayo, inkanuko embi, nokubawa, okuyinkonzo yezithixo kona oko;
6 eza ngenxa yezo zinto ingqumbo kaThixo phezu kwabangevayo;
7 enanifudula nihamba phakathi kwazo nani, okuya nibe nisidla ubomi nikuzo.
8 Ke ngoku, nani aba, kulahleni oku konke: ingqumbo, umsindo, ulunya, ukunyelisa; ukuthetha amanyala kungabikho emlonyeni wenu.
9 Musani ukuxokisana, nizihlubile nje umntu omdala, kunye nezenzo zakhe,
10 nambatha lowo umtsha, uhlaziyelwa ekwazini okuhle, ngokomfanekiselo walowo wamdalayo;
11 apho kungekho mGrike namYuda, kwaluka nokungaluki, mbharbhari namSkitiya, khoboka namkhululeki; usuke uKristu waba zizinto zonke, waba kubo bonke.
12 Yambathani ngoko, njengabanyulwa bakaThixo, abangcwele, abathandiweyo, iimfesane zeemfefe, ububele, ukuthobeka kwentliziyo, ubulali, ukuzeka kade umsindo,
13 ninyamezelana, nixolelana, ukuba ubani uthi abe nokusola ngakubani; njengokuba naye uKristu wanixolelayo, yenjani njalo nani.
14 Ke, phezu kwazo zonke ezo zinto, yalekani uthando, oluyintambo yogqibelelo.
15 Uxolo lukaThixo, enabizelwa kwakulo mzimbeni mnye, malulawule ezintliziyweni zenu, nibe nokubulela.
16 Ilizwi likaKristu malihlale ngaphakathi kwenu ngokobutyebi; nifundisana, nilulekana ngabo bonke ubulumko; nithi, ngeendumiso neengoma nezango ezizezomoya, nivume kamnandi entliziyweni yenu kuyo iNkosi.
17 Nako konke enisukuba nikwenza ngelizwi, nokuba kungomsebenzi, yenzani izinto zonke egameni leNkosi uYesu, nibulela ngayo kuye uThixo uYise.
18 Nina bafazi, walulameleni awenu amadoda, njengoko kufanele abaseNkosini.
19 Nina madoda, bathandeni abafazi benu, ningabi bukhali kubo.
20 Nina bantwana, balulameleni abazali benu ezintweni zonke; kuba oko kukholekile kuyo iNkosi.
21 Nina boyise, musani ukubacaphukisa abantwana benu, ukuze bangafi iintliziyo.
22 Nina bakhonzi, balulameleni ezintweni zonke abaziinkosi zenu ngokwenyama; kungabi ngankonzo yamehlo, ngathi ningabakholisi-bantu; makube ngokwentliziyo engenakumbi, nisoyika uThixo.
23 Nako konke enisukuba nikwenza, kusebenzeni ngokwasemphefumlweni, kunge kukwiNkosi, akukhona kubantu;
24 nisazi nje ukuba niya kuyamkela eNkosini imbuyekezo yelifa; kuba nikhonza iNkosi uKristu.
25 Lowo umonayo omnye uya kukuthwala oko kona one ngako; kanjalo akukho kukhetha buso bamntu.


text:
Ibhola ekhatywayo
Intshayelelo ngebhola ekhatywayo[tshintsha | edit source]
Ibhola ekhatywayo ngomnye umdlalo othi udlalwe kwibala eline kona ezine kuphela. Lomdlalo waqala, ngesiqikelelo, kunyaka ka-1860 eqalwa ngamadoda aseNgilane. Ibhola ekhatywayo ukuze idlalwe kufuneka kubekho amaqela amabini, iqembu ngalinye kufuneka libenabadlali abalishumi elinanye ebaleni ukuze kuqalwe umdlalo webhola ekhatywayo. Kwibhola ekhatywayo sibano sompempe lo umntu ngulo uye angcine ixesha lomdlalo wonke kwaye ubana makhadi amabini elibomvu nelityheli, apho awakhuphe xa umdlali edlale omnye umdlali kakubi. Siye sifumane nabancedisi sompempe ababini, omnye uma kwelinye icala lebala nomnye kunjalo. Abancedisi sompempe owabo umsebenzi kuku jonga ibhola ephumayo ebaleni kunye nokunjonga abadlali abalalelayo.
Okubanzi ngebhola ekhatywayo[tshintsha | edit source]
Lo mdlalo udlalwa imizuzu elishumi elinethoba. Kodwa kuye kwenzeke kudlalwe imizuzu engapha koko xa kungekho qela liphumelelayo kumdlalo oqhubekekayo. Lo mizuzu iye ibeyimizuzu engama-30 ubude. Ukuba kuye kwenzeka ukuba iphele le mizuzu ingekho iqembu eliphumelelayo kuye kuyiwe emapenal'thini, apho kuye kubonakale iqembu eliphumelelayo. Sinaye nonozindi lo umdlali ngulo uhlala ezipalini, nguye oqinisekisa ukuba akungeni bhola ezipalini. Encediswa ngabadlali abane emva, abobathi bangxininise xa elinye iqembu liqhubela ibhola kwicala labo. [1]


text:
IMBALELA eyambethe iNtshona Koloni ithwaxa abahlali baseNkanini eKhayelitsha - kungoku nje sele kugqithe inyanga zomile iimpompo zamanzi.
“Sinexesha elingaphez’ukwenyanga iimpompo zomile. Nabamelwane bethu kooMakhaza naseHarare sebedikiwe sithi ngokunkinkqa amanzi, utsho uLuvo Velem ongumhlali.
Ilungu lekomiti yamanzi kwisixeko saseKapa uXanthea Limberg, uthe uyayazi le meko kwaye benza konke okusemandleni ukulungisa isimo. “Lo mba siwujongisisile ngeenjongo zokuza nesisombululo,” utshilo.
UNobandla Makhalipha uthe: “Idlulile inyanga ndicela amanzi kubhuti wam ohlala eMakhaza.”
Uthi le ngxaki wayichaza kwinqila nakwisixeko saseKapa isaqala. “Ndathi xa nditsalela umnxeba isebe lezamanzi ndaxelelwa ukuba unobangela ngumbhobho wethu ogqabhukileyo. Ndathenjiswa ukuba kuzakuthunyelwa abasebenzi baze kuwulungisa kodwa kunangoku abakafiki. Kungoku nje izindlu zangasese ziyanuka kuba azigungxulwa.”
Abahlali ngoku basebenzisa ihlathi elikufutshane ukuzithuma. “Kugcwele ilindle nje kwaye liyanuka ngoba alikudanga ihlathi. Ndiziva ndihlazekile xa ndinqumla umgaqo ndisiya ehlathini ndijongwe ngabahlali beyazi ukuba ndiyokwenzani. Andisathethi ngabantwana bethu abaphepha iimoto ezibalekayo besiya ehlathini,” utshilo.
UMakhalipha uthi oku kunqaba kwamanzi kubabetha ezimpokothweni nanjengoko abanye beqesha amakhwenkwana abakhelele amanzi kude.
“Iyandidinisa mna la ndlela iya eMakhaza. Yiyo lo nto ndiqesha la makhwenkwana ze ndibhatale iR5 ngembombozi.”
Umhlali waseMakhaza uLulama Jila uthi nangona ibuhlungu nje le meko yaseNkanini kodwa abanye bawelwe ngumqa esandleni.
“Kuvuleke ushishino lokuthengisa amanzi apha ngoku. Uyakumva umntu esithi andina nto yokutya ubonanje andiyazi bafika nini abantu baseNkanini bazokuthenga amanzi. Abanye sebefumana iimali zokukhwela ukuya empangelweni okanye baphathise abantwana babo xa besiya esikolweni,” utshilo.